《夜宿荒村》
唐代·孔德绍

绵绵夕漏深，客恨转伤心。抚弦无人听，对酒时独斟。

故乡万里绝，穷愁百虑侵。秋草思边马，绕枝惊夜禽。

风度谷馀响，月斜山半阴。劳歌欲叙意，终是白头吟。

作者简介：孔德绍，会稽人，大约生活于隋末唐初时期。孔子三十四代孙。有清才。事窦建德，初为景城丞，后为内史侍郎，典书檄。建德败，太宗诛之。诗十二首。